ચૂંટણીને એક માસનો સમય બાકી છે ત્યારે પાટીદાર અનામત આંદોલન સમિતિ(પાસ)ના કન્વીનર હાર્દિક પટેલની પાંચથી વધુ આપત્તિજનક વીડિયો ક્લિપ જાહેર થતાં રાજ્યના રાજકારણીય વાતાવરણમાં ગરમાવો આવ્યો છે. ભાજપના નેતાઓ હાર્દિકને વખોડી રહ્યાં છે, કોંગ્રેસ હાર્દિકનો પક્ષ લઇ રહ્યું છે. અનેક પાટીદારો પણ હાર્દિકની પડખે ઊભા છે. હાર્દિક પટેલનો આરોપ છે કે, આ ભાજપની ગંદી રાજકીય રમત છે. એવામાં રાજ્યના દલિત નેતા જીજ્ઞેશ મેવાણીએ પણ હાર્દિક પટેલનો પક્ષ લીધો છે. સીડી અને વીડિયો ક્લિપ બહાર આવ્યા બાદ તેમણે સૌ પ્રથમ તો ટ્વીટ કરી હાર્દિકને સપોર્ટ કર્યો હતો અને ત્યાર બાદ બુધવારે તેમણે પોતાના ફેસબૂક એકાઉન્ટ પર હાર્દિકના વીડિયો કાંડ મામલે એક પત્ર પણ લખ્યો હતો.